1.pielikums

Protokolam Nr.55

29.10.2020.

SIA “Publisko aktīvu pārvaldītājs Possessor”

Iepirkuma komisijas

2020.gada 29.oktobra sēdē sniegtās atbildes

uz uzdotajiem jautājumiem

par mazo iepirkumu

**“VAS “Ceļu satiksmes drošības direkcija” piederošo četru kapitālsabiedrību kapitāla daļu tirgus vērtības noteikšana un informācijas memorandu sagatavošana”**

(POSSESSOR/2020/71)

###### **Par SIA “Publisko aktīvu pārvaldītājs Possessor” (turpmāk – Possessor) 2020.gada 13.oktobrī izsludināto iepirkumu “VAS “Ceļu satiksmes drošības direkcija” piederošo četru kapitālsabiedrību kapitāla daļu tirgus vērtības noteikšana un informācijas memorandu sagatavošana”** (POSSESSOR/2020/71) **ir iesniegti šādi jautājumi:**

###### **28.10.2020.**

**1) Jautājums:** Kāds ir Possessor/CSDD redzējums par tirgus strukturālajām/regulācijas reformām un to ietekmi uz uzņēmumiem? Vai ir pārliecība, ka dotajiem uzņēmumiem būs iespējams turpināt esošo biznesu?

**Atbilde:** Ministru kabinets 2020.gada 11.augusta sēdē (prot. Nr.47 88.§) izskatīja Satiksmes ministrijas sagatavoto informatīvo ziņojumu “Par tehniskās apskates pakalpojuma attīstību 2021.-2030.gadam" un atbalstīja tajā paredzēto pasākumu īstenošanu. Ministru kabinets uzdeva Satiksmes ministrijai kā valsts akciju sabiedrības “Ceļu satiksmes drošības direkcija” kapitāldaļu turētājai uzraudzīt informatīvajā ziņojumā “Par tehniskās apskates pakalpojuma koncepciju 2021.-2030.gadam” ietverto pasākumu īstenošanas gaitu, tai skaitā nodrošinot, lai līdz brīdim, kad tehniskās kontroles pakalpojumu sniegšanu uzsāks komersanti, kas izvēlēti publiskas iepirkuma procedūras rezultātā, tiek pagarināta akreditācija komersantiem, kas akreditēti tehniskās kontroles veikšanai saskaņā ar Ceļu satiksmes likuma 16.panta trešo daļu.

Iepriekš minētais informatīvais ziņojums ir publiski pieejams. Aicinām pretendentus patstāvīgi iepazīties ar informatīvajā ziņojumā ietverto informāciju par plānotām tirgus reformām.

**2) Jautājums:** Vai nodevumi būs publiski pieejami? Info Memo / Vērtējums?

**3) Jautājums:** Kam ir plānots rādīt vērtējumus un informācijas memorandu?

**4) Jautājums:** Kā tiks organizēts pārdošanas process un kurā procesa brīdī ir paredzēts izmantot informācijas memorandu? Vai tiek paredzēts izmantot, piemēram, https://izsoles.ta.gov.lv/ platformu, kur tiktu publicēti kādi no nodevumiem?

**Atbilde:** Vērtējumi būs pieejami Pasūtītajam, valsts akciju sabiedrībai “Ceļu satiksmes drošības direkcija”, Satiksmes ministrijai un Ministru kabinetam. Vērtējumi nebūs publiski pieejami.

Informācijas memorandi tiks izsniegti potenciāliem vērtējamo kapitālsabiedrību pircējiem, iepriekš noslēdzot konfidencialitātes līgumus.

Informācijas memorandu kopsavilkumi būs publiski pieejami.

**5) Jautājums:** Vai pareizi saprotam, ka ir plānots sagatavot 4 vērtējumus un 4 informācijas memorandus? Vai būtu iespējams integrēt darbu vienā vērtējumā un/vai vienā informācijas memorandā?

**6) Jautājums:** Vai pareizi saprotam, ka visiem nodevumiem ir jābūt latviešu valodā un tikai informācijas memorandiem ir jābūt iztulkotiem angļu valodā? Vai ir iespēja, ka visu gatavojam uzreiz angliski?

**Atbilde:** Saskaņā ar Iepirkuma nolikumā noteikto, ir nepieciešams sagatavot 4 vērtējumus latviešu valodā, 4 informācijas memorandus latviešu valodā un 4 informācijas memorandu tulkojumus angļu valodā.

**7) Jautājums:** Kāds tiek plānots vērtēšanas datums? 2020.gada 31.decembris iespējams būtu visērtākais datums vērtēšanai, jo tas atvieglotu kvalitatīvu datu sagatavošanu no uzņēmuma puses. Tomēr jautājums cik operatīvi uzņēmumi spēs informāciju sagatavot. Lai iesniegtu jums ziņojumu projektus 15. februārī, datiem jābūt pieejamiem ne vēlāk kā 15.janvārī.

**Atbilde:** Vērtējumus ir paredzēts sagatavot ar vērtēšanas datumu - 2020.gada 31.decembris.

**8) Jautājums:** Kā tiktu vērtēts būtiskuma princips vērtējumu aktualizācijas gadījumā? Vai mēs varam piedāvāt kā mēs saprotam būtiskas izmaiņas?

**Atbilde:** Samaksa par novērtējuma aktualizāciju tiek noteikta līdz 30% apmērā no novērtējuma līgumcenas, ja laikā no pirmā novērtēšanas ziņojuma iesniegšanas līdz tā aktualizācijai ir būtiski mainījušies tirgus apstākļi un/vai vērtējamā kapitālsabiedrība. Ja būtisku izmaiņu nav, samaksa par aktualizāciju netiek paredzēta. Pasūtītājām nav specifiskās būtiskuma principa definīcijas. Tas tiks saprātīgi vērtēts katrā konkrētā gadījumā (piemēram – dividenžu izmaksa vai kapitāla samazināšana nav būtiskas izmaiņas savukārt tirgus apstākļu maiņa, kas nav paredzēta Ministru kabineta 2020.gada 11.augusta sēdē (prot. Nr.47 88.§) izskatītajā Satiksmes ministrijas sagatavotā informatīvā ziņojumā "Par tehniskās apskates pakalpojuma attīstību 2021.-2030.gadam" ir būtiskās izmaiņas).

**9) Jautājums:** Kā tiks vērtēts tehniskajā specifikācijā ietvertais: “Darbs jāveic saskaņā ar Standartizācijas likumā noteiktajā kārtībā Latvijā atzītiem (apstiprinātiem/adaptētiem un reģistrētiem) īpašuma vērtēšanas standartiem.” Vai tiek prasīta obligāta LVA sertifikācija, kas nodrošina šo prasību izpildi? <https://www.vertetaji.lv/sertifikacija/sertificetie-uznemejdarbibas-b>

**Atbilde:** Pretendentam ir jābūt Publisko personu kapitāla daļu un kapitālsabiedrību pārvaldības likuma 140.panta pirmajā daļā noteiktai nepieciešamai kvalifikācijai, lai sniegtu iepirkuma priekšmetā noteikto pakalpojumu saskaņā ar tehniskajā specifikācijā noteiktajām prasībām.

Latvijas vērtēšanas standarts ir attiecināms uz vērtējumiem.

LVA sertifikāts nav obligātā prasība, lai pierādītu kvalifikāciju.

**10) Jautājums:** Līgums paredz prasību par Interešu Konflikta neesamību. Tā ietvaros minēts, ka pretendents nevar apkalpot trešās puses. Tādejādi […] jādod ekskluzivitāte. Mēs to varam izpildīt attiecībā uz […]. Mēs nevarēsim sniegt ekskluzivitāti attiecībā uz visām […] tīkla firmām. Vai tas būtu pieņemami?

**Atbilde:** Pasūtītājs piekrīt ierobežot interešu konflikta prasību attiecībā uz konkrētu uzņēmumu/personu apvienību. Tomēr obligāta prasība ir, ka informācija pa projektu un kapitālsabiedrībām netiek nodota citām tīkla firmām.